
Acasă » Actualitate > Paul Dragoș Aligică: În imaginaţia propagandistic-retardat-juvenilă a domnului Pantazi 


"Cauzele fenomenului Călin Georgescu”, de Cristian Pantazi, ilustrează perfect 
genul de pseudo-analiză politică și pseudo-jurnalism care a sufocat, prin 
platformele și jurnaliștii care acționează ca propagandiști sub acoperire, mass- 
media românești și discursul public românesc și la care făceam aluzie în postarea 
anterioară.Textul este un exemplu de manual pentru această formulă. Lipsă totală 
de conţinut analitic, o lipsă de conţinut empiric real, un dispreţ la adresa cititorului 
considerat sub nivelul la care un autor trebuie să-si justifice într-o manieră 
rațională, convingătoare și bazată pe fapte afirmaţiile. Această improvizație 
contine de obicei și o combinaţie de etichetări, de demascari și turnătorie înaltă, 
iar piesa domnului Pantazi nu este lipsită de aceste elemente, scrie Dragoș Paul 
Aligică pe Facebook. 

afirmaţii, care por sa rie aaevarate, por sa rle raise, sau por sa rie inaererminate. kamane Ia 
latitudinea cititorului să decidă care dintre aceste variante este cea adevărată în funcție de 
acces la date sau la raționamente pe care autorul nici măcar nu încearcă să le mimeze sau 
pur și simplu în funcţie de umori și prejudecăți. 


Nu aș reacționa la acest malpraxis jurnalistic comis din nou de d-l Pantazi dacă în contextul 
acestei piese, domnia sa nu ar face referire la un eveniment de la Academia Română la care 
se întâmplă că am participat si ma numeste. 


(1) În primul rând, din motive care îmi scapă, domnia sa găsește problematic un întreg 
program national dedicat discuţiei situaţiei și societății românești în secolul 21 și a 


traiectoriei și identității sale: „Proiectul național românesc în orizontul secolului 21”. 


E dreptul domniei sale. Numai că atunci când sugerează argumentele, dovedește că nu 
numai că nu a înţeles despre ce e vorba în proiect, dar mai mult, comite o gafă imensă 
insultând toate seria de instituții naționale care fac parte din acel proiect: Universitatea din 
București, Universitatea „Babeș-Bolyai” din Cluj-Napoca, Universitatea de Vest din 
Timișoara, Academia de Studii Economice din București, Școala Naţională de Studii Politice 
și Administrative, Uniunea Scriitorilor din România, Casa Majestății Sale, Banca Naţională a 
României, Biblioteca Academiei Române, Biblioteca Naţională a României, Biblioteca 
Centrală Universitară din București. Muzeul Naţional al Literaturii Române și Muzeul 
Municipiului București. Republica Moldova, reprezentată de Academia de Științe a Moldovei 
și de Universitatea de Stat din Moldova. 


„Prin acest proiect”, scrie d-l Pantazi, dând o mostră de lipsă de onestitate care îl descalifică 
abject, "Academia Română „reevaluează” - de fapt pune de-a dreptul în discuţie teza 
sincronizării între România și Occident, conceptul lui Eugen Lovinescu pe care se 
fundamentează intrarea României în UE și NATO”. 


În imaginaţia propagandistic-retardat-juvenilă a domnului Pantazi, această discuţie ii 
miroase a erezie naționalistă. Atât poate și atât înțelege domnul Pantazi erijat acum în 
cenzor ideologic al naţiunii române și al instituțiilor culturale și academice ale acestei țări. 


Faptul că domnul Pantazi își permite să jongleze stângaci cu vorbele, încercând să 
discrediteze acest proiect național major, mă face să-i adresez public în acest moment 
rugămintea să expliciteze public pe ce se bazează când își permite să chestioneze insultător 
un proiect de asemenea magnitudine și să-l târască în mocirla propagandei conjuncturale și 


regalrilor de conturi personale in care se complace. 


(2) De asemenea, domnia sa face referire la un eveniment în cadrul acelui program. Este 
vorba de o conferință intitulată „Doctrine de dezvoltare a României” organizată de Institutul 
de Sociologie, Institutul de Cercetări Juridice și Centrul European de Studii în Probleme 
Etnice ale Academiei Române. 

Academia komana, ain meaiul universitar roman ȘI membri al Academiei. 


Ar fi de interes pentru mine să discutăm în mod direct și deschis care este problema cu 
acest eveniment. Speranța mea sinceră este că domnul Pantazi sau G4Media, (unde s-a mai 
manifestat în acest sens odată, cred, sub pseudonim), nu au pretenţia să execute epurări la 
Academia Română și să elimine sau concedieze pe acei membri sau angajaţi ai Academiei 
care nu se încadrează în criteriile constituționale, legale și profesionale ale libertății de 
expresie, libertății de asociere și libertăţii de mișcare în viziunea domniei sale si ale 


redactiei. 


Sper de asemenea că domnul Pantazi și G4Media nu vor să se erijeze în acest moment în 
executanțţii la nivel național ai funcției de cenzură cu privire la temele discutate și la modul 
în care acestea sunt abordate în lumea academică și universitară românească. 


Din nou: mi se pare foarte neprofesionist și iresponsabil să te lansezi în chestionarea și 
stigmatizarea unor evenimente la care NU AI PARTICIPAT ȘI AL CĂRUI CONȚINUT 
PROBABIL NU ÎL CUNOȘTI. 


Ce jurnalism e asta? Ce analize politologică e asta? Ce judecăți de valoare sunt astea cu 


privire la evenimente discuţii și argumente la care nu ai participat?! 


În măsura în care asocierile politice sau orientările unor cetățeni români nu-i convin, trebuie 
să ne aducem aminte că și asocierile politice, orientările precum și asocierile mai puţin 
politice și mai puțin transparente ale domnului Pantazi pot să ridice în ochii altor concetateni 
semne foarte serioase de întrebare cu privire la justificarea prezenţei în spaţiul public drept 
jurnalist a domniei sale. 


Deci tind să cred că ar trebui să fim mai circumspecţi cu privire la lansarea în astfel de 
exerciţii în care încercăm să interzicem indivizi, instituții sau teme de discuție, pentru că nu 


se știe niciodată când exact acest tip de abordare se poate întoarce împotriva noastră. 


De pildă, eu consider că fiind mult mai chestionabile asocierile pe care domnul Pantazi pare 
să le aibă cu structurile care îi furnizează materiale pentru anchetele și dezvăluirile 
jurnalistice, si modul in care se insereaza domnia sa si G4Media in procesul politic si 
constituional national in momente cheie, decât puncte de vedere publice exprimate mai 
mult sau mai puţin fericit, mai mult sau mai puțin inspirate sau pur și simplu stupide care 


sunt formulate în mediul academic și intelectual. 


În orice caz, în ciuda semnelor serioase de întrebare pe care le am cu privire la 
profesionalismul precum și la asocierile netransparente care par sa stea în spatele 
operațiunilor G4Media, nu mi-ar trece niciodată prin minte să sugerez public că G4Media ar 
trebui să fie desființată sau domnul Pantazi interzis, pe motiv că știe sau nu știe, conștient 
sau nu, ceea ce face domnia sa nu e jurnalism ci este activitate de propagandă și execuție 
de măsuri active în spațiul public românesc. 

evenimentul respectiv, ȘI ce ii Justirica sa pubiice Iista participanților la acei eveniment, intr- 
un text care are titlul de mai sus, „Cauzele fenomenului Călin Georgescu”, și a unui context 
care generează un argument negativ si stigmatizant prin asociere care îi leagă pe cei de mai 
sus în bloc de domnul Georgescu. 


În măsura în care există vreo legătură punctuală între participanţi sau cele discutate acolo și 
tema articolului, îl rog să expliciteze chestiunea asta și să precizeze care sunt termenii și 
problemele pe care vrea să le aducă în discuție. Putem discuta. Sau poate dezbate sau 


polemiza direct cu cei care ii vizeaza. 


Nu-mi dau seama dacă domnul Pantazi jucandu-se iresponsabil cu cuvintele, înțelege că 
murdărește numele unor cercetători onești, al unor autori de lucrări fundamentale cu privire 
la problemele dezvoltării României, oameni care nu au absolut niciun fel de legătură nici cu 
domnul Georgescu, nici cu domnul Pantazi, nici cu structurile din spatele domnului 
Georgescu, nici cu structurile din spatele domnului Pantazi, și razboiul dintre ele, ci pur și 
simplu studiază temele respective și încearcă să participe la dezbaterea publică românească 


în jurul lor. 


Și ca să nu rămână toată povestea asta la ideea unui schimb de replici între un jurnalist 
insolent care își depășește cu mult atribuţiile profesionale, pregatirea și capacitățile 
intelectuale și responsabilitățile publice, și cineva care vede institutia sa în mod cu totul 


abuziv ținta malpraxisului acestuia, am să-i fac o propunere domnului Pantazi. 
Din fericire, înregistrarea acelei conferințe există. Ma rog, exista o a doua copie, oficiala. 


Am să i-o pun la dispoziție la cererea domniei sale și am să-l rog ca după aceea, în mod 
public, împreună să avem o discuție punctuală pe marginea conferinţei, în care să avem în 
vedere toate aspectele pe care domnia sa le găsește problematice în discuţiile care au avut 
loc sub egida Academiei. Mă refer evident nu doar la intervenţiile mele ci și, inclusiv, 
intervențiile persoanelor vizate de domnia sa și care se află pe indexul inchizitorial al 
domniei sale. 


Îmi ofer disponibilitatea de a avea această discuție față către față, în mod public și direct, în 
fața publicului românesc interesat. 


Înregistrarea conţine toate prezentările, plus discuţiile de la sfârșitul prezentărilor, când 
publicul a intervenit cu întrebări și comentarii. Așadar, înregistrarea este completă. Nimic nu 
s-a spus sau făcut acolo care să nu fie înregistrat. Se poate corobora cu inregistrarea 
cealalta, la care tind sa cred ca situl jurnalistic pe care il reprezinta poate avea acces daca 


„ancheta jurnalistica” o cere. 


În spiritul transparenţei, profesionismului, probităţii intelectuale, libertăţii de expresie, îl 


invit pe domnul Pantazi să avem această discuţie. 

interes: respectiv zona academica, ȘUIINȚIrICa ȘI a dezbaterii pubiice intelectuale. 


Răul făcut de domnia sa în ceea ce privește dezbaterea publică privind COVID-ul, privind 
Ucraina, privind evoluţiile electorale din Europa și Statele Unite este imens. De fiecare dată 
domnia sa si G4Media și-au arogat competenţe științifice, profesionale și de autorități 
epistemice pe care nu le au și nu au legitimitatea să le exercite. 


Ajunge! Nu mai este nevoie să vă mai inseraţi nici dumneavoastră, nici G4Media, nici 
combinatiile care par să stea în spatele dumneavoastră, în dezbaterea naţională intelectuala 
cu privire la România, cu privire la identitatea sa și cu privire la destinul său în secolul 21. 


Inițiativa Academiei Române este unul dintre cele mai importante proiecte de acest fel 
pornite în România în ultimii 30 de ani. 


Vă rog să nu mai îndrăzniţi niciodată, nici dv nici cei din spatele dumneavoastra să murdăriți 
acest proiect și să insultați comunitatea academică și științifică românească asa cum v-aţi 
permis în abjecta intervenție publică pe care aţi prezentat-o în contextul de criză și dramatic 
prin care trece această țară, publicului românesc, drept analiză politică. 


Țara asta și publicul românesc merită in acest al 12-le ceas, altceva, mai bun, de la 
jurnaliștii ei. 


